b"\n_START_ARTICLE_\nSampaloc, Maynila\n_START_SECTION_\nPalaugatan\n_START_PARAGRAPH_\nHango sa sampalok (Tamarindus indica) ang pangalan ng distrito na noo'y sagana sa naturang pook sa paligid ng Ilog Pasig at Ilog San Juan.\n_START_SECTION_\nKasaysayan\n_START_PARAGRAPH_\nBahagi ng Santa Ana de Sapa ang Sampaloc bago ito maging isang hiwalay na pueblo nang maitat\xc3\xa1g ng mga misyonerong Franciscano ang parokya at simbahan nito noong 1613. S\xc3\xa1kop nito ang malawak na kalupaan na aabot hanggang sa San Francisco del Monte (ngayo'y bahagi ng Lungsod Quezon) sa hilaga at Pandacan sa timog."